Cirkel og krydslaser brugbar? side 2 - Lav-det-selv.dk
christiannielsen 07-02-2019 20:31
Laserlyset skal ikke læse/følge dit loft. Laserlyset giver dig en lige streg at arbejde ud fra.
Det er dit loft der ikke er lige.
TheDexterTeam 07-02-2019 20:47
christiannielsen skrev den 07-02-2019 20:31:47
Det kan jeg godt følge dig i - tror jeg: hvis jeg skal sætte en skinne op til loftslamper og den skal være parallel med vægge -så syntes jeg det bliver lidt svært at undgå, at laseren ikke kommer til at stå lidt på skrå eller dreje lidt.
christiannielsen 07-02-2019 20:52
Nu er jeg med tror jeg. Men jeg kan ikke lige følge dig i at det er svært. Måske en anden kan.
TheDexterTeam 07-02-2019 20:56
christiannielsen skrev den 07-02-2019 20:52:27
Men hvordan får du laseren til af være parallel med væggen - selve laserenheden skal vel også stå helt parallelt så den ikke vinkler ud fra eller ind mod væggen
maf 07-02-2019 20:59
Så må du måle. Det er jo ikke et parallelanslag
ev elmand 07-02-2019 21:37
Du har et mål som din skinne skal sidde fra væggen. På væggen VÆK fra laser Sætter du en fed tusch streg på denne afstand. Måske fornuftig at gøre det på et stykke post-it som er klæbet på væggen,
Henne ved laser stiller du denne så lydstrålen der, har den rette afstand fra væggen. Drejer laser lidt indtil strålen rammer tusch streg på væggen i den anden ende af stue. Finjusterer laser position og ramme streg m.m. Så jager du børn og hund ud af stuen, da den ikke må flyttes.
Nu har du en linje på loftet som er parallel med væggen. MEN når du har liste loft er det ikke sikkert at lampeskinne skal sidde parallel med væg, den skal følge de nærmeste linjer nemlig lofts brædder.
En murer der bruger laser nivellering i gamle huse til gulve risikerer jo også at gulvet kommer op over dørtrin i den ene side. Der skal nogen gange lirkes og files.
Og til mit køkkenprojekt:
Jeg har udgravet 1/2 del af køkken til isolering m.m.
Laser står på det resterende gulv og har en streg højde over denne på 60 mm Så udregner jeg ( på væggen naturligvis ) hvor jeg skal havne med overfladen ned i udgravning. altså 60 + 3 mm vinyl + 22 mm gulvspånplade + 3 mm gulvpap + 3 x 150 mm isolering. Når det lægges sammen ( giver vist 538 mm ) så har jeg det mål jeg hele tiden skal arbejde ud fra nede i dybden.
Når jeg retter op med køkkensokkel, så står laser på en tilfældig skammel og jeg skal så have samme mål ned til sokkel hele vejen.
Når vinkel skal tjekkes i køkken sættes den og med den ene lodrette stråle paralle med en væg som beskrevet oppe ved din lampeskinne, Og den enden stråle bruges til indmåling til den væg som jeg håber er vinkelret på.
TheDexterTeam 07-02-2019 22:06
ev elmand skrev den 07-02-2019 21:37:52
Nu har du en linje på loftet som er parallel med væggen.
Mange tak for dit praktiske eksempel: så punktet på væggen væk fra laser sammen med en nøjagtig afstand fra væggen ved siden af laser til laser (og finjustering) så har jeg en korrekt afstand mellem laserlinje og vægge hvor jeg evt skal sætte strøskinne eller spots op. Jeg er med nu på at det altid kræver udmåling og justering af laseren. Nu ved jeg så det og kan forholde mig til en praktisk anvendelse på det konkrete eksempel.
Hvis det nu er stikkontakter langs gulv jeg skal opsætte, så måler jeg korrekt ud til første kontakt og får så laserlinjen til at flugte hermed - så kan jeg bruge linjen rundt langs væggene til de øvrige kontakter.
Ovennævnte er korrekt ikke?
Kermit_369 08-02-2019 13:23
Du behøver jo ikke bruge tid på at få laseren til at passe med eksempelvis den første korrekt placerede stikkontakt. Du kan jo bare måle afstanden til laserstrålen og så bruge det samme mål til de andre.
Når man bruger laser til at lave sokkel til et hus har man jo heller ikke laseren til at stå direkte på jorden. Her anvender man jo også en målepind.
ev elmand 08-02-2019 19:27
Som jeg beskriver i mine eksempler så i tilfælde med stikkontakter så " smider " du bare laser et tilfældig sted. Måler ned/op til strålen med samme afstand.